Aalborg Stiftstidende, 1845-08-11
Randers, den 10de August. Den herværende lærde Skole har foreløbig kun bestemt at dimittere følgende 3 Disciple til forestaaende examen artium: Nielsen, Søn af Gaardmand N.; Lund, Søn af afdøde Pastor L.; og Krag, Søn af Farver K. i Ebeltoft. – Discipelantallet i Skolen beløber sig for nærværende Tid til ca. 60, hvilket til Efteraaret vil blive forøget med et ikke ubetydeligt Antal, allerede nu indmeldte, nye Elever. Antallet af Disciplene er dog fordetmeste parallel med det i Nabobyernes lærde Skoler. – Kgl. Capelmusicus Hr. D. Noack gav her i Byen i Fredags Aftes sin anden Concert, hvortil Entreen efter en Jndsenders Opfordring i "Rand. Av." betaltes med den nedsatte Priis 2 Mk. pro pers. Uagtet dette, og uagtet den herlige Assistance, Concertgiveren nød, overværedes Concerten dog kun af et lidet Publicum (ca. 7080 Mennesker. Hr. Noack udførte flere Thalbergske Phantasier for Pianoforte med en brillant Færdighed, Accuratesse og Kraft, men vi savnede den Tonens Afrundethed og den Sjæl, der alene kan henrive Publicum til sand Begeistring og efterlade et varigt behageligt Jndtryk, som, beklageligt nok, tildeels er ligesom banlyst af den moderne Listianske Musik. Derimod fandt vi i Concertgiverens Clarinetpræstationer, hvad vi savnede i hans Pianofortespil. J Forening med herværende Organist (forhenv. kgl. Capelmusicus) Larsen udførte Hr. Noack en Clarinet=Duet af Jvan Müller, og Begge viste ved deres smagfulde og corrette Udførelse, hvor udmærket den Musikskole er, de have freqventeret. Heller ei bør vi lade Hr. Musiklærer, Violinist H. C. Simonsens sjælfulde og gribende Udførelse af Ernst's Elegie og en Phantasie af Mau ter gaae uberørt hen, og det glæder os ogsaa at have bemærket, at Publicum, skjøndt lidet, ved dets lydelige Applaus viste, at de vide at skatte den Kunstner, der færdes i deres Midte. Hr. Noack tilkjendtes ved hver af sine Præstationers Slutning meget bifald. Aalborg, den 11te August. Til den hersteds den 7de og 8de de afholdte Afgangs Examen i Navigationsskolen havde, som tidligere meddeelt, 4 Elever indstillet sig, nemlig: Jens Peter Jensen Theilmann af Løgstør, Jens Lassen, fra Rønnowsholm, Anders Nielsen Fisker fra Viborg og Chr. Ulrich Mathiesen fra Østerby i Thisted Amt, hvilke alle erholdt Charakteren: Beqvem. Dette er saaledes den anden her iaar afholdte Afgangs-Examen ved Navigations skolen, hvis lige gunstige Udfald fornemmelig maa tilskrives Skolens duelige Lærer, Capitainlieutenant Kruuse, der med en utrættelig Omsorg forenet særegne fortrinlige Gaver til at bibringe de som oftest uforberedte Elever de fornødne Kundskaber. Skolen kan nu saaledes siges at have grundfæstet sit Renommee, og det kan ei betvivles, at den vil blive talrig freqventeret, naar der tages Hensyn til, at der ikke findes nogen lignende Anstalt i Jylland, og at Underviisningen meddeles for den halve Betaling af hvad der forlanges i Hovedstaden, hvor desuden Opholdet er betydeligt dyrere. – Ligesom forrige Gang, afholdtes ogsaa denne Examen af Commandeurcapitain Seidelin. Vi have med særdeles Fornøielse hørt denne Mand examinere med en hidtil i dette Fag, vistnok ukjendt Taalmodighed og Humanitet ved Siden af Fordringen paa Grundighed og Tydelighed i Elevernes Svar, og man maa være Admiralitetet erkjendtlig for Valget af en saa dygtig Examinator, hvis Egenskaber som saadan give Examen den betryggende Garanti, man ikke har villet forefinde ved alle Jnstituter af denne Art. - Desværre har selve Skolen endnu kun saare ringe pecuniære Kræfter at byde over, og naar derfor betænkes, hvor vigtig Sagen er for et stort Samfund i Landet, og hvor mange og kostbare Redskaber der skulle anskaffes til Underviisningen, saa var det meget at ønske, at den Jndbydelse, som er udgaaet fra en Deel Mænd her paa Stedet til at danne en Forening for Søfartens Fremme, hvilken ogsaa har Skolens Jnteresse for Øie, maatte erholde velvillig og kraftig Understøttelse ved aarlige Bidrag, hvortil vi nærmest opfordre Dherrer, Skibs hedere, Handlende, Skibsførere og Andre, der interessere sig for Sagen.